Herrie oor swemkappie vir afro-kapsels | Maroela Media
Ter illustrasie. Foto: Sean M. Haffey/Getty Images/AFP.
Die internasionale swembeheerliggaam (Fina) se besluit om nie 'n swemkappie wat spesiaal ontwerp is vir swemmers met "dik en welige hare" by internasionale kompetisies toe te laat nie, kan heroorweeg word.
Volgens die stigters van Soul Cap, Michael Chapman en Toks Ahmed-Salawudeen, het die inspirasie vir die kappie hulle getref toe hulle swemlesse vir volwassenes begin bywoon het.
"Nadat ons met ons ma's, susters en vriende gesels het, het ons besef dat daar nie geskikte swemdrag vir swemmers met afrokapsels, vlegsels, ensovoorts is nie. Ons het daar en dan besluit om ons eie [kappies] te vervaardig," het hulle op sosiale media gesê.
Fina het egter 'n stokkie voor die gebruik van 'n Soul Cap-swemkappie by groot byeenkomste – soos die Olimpiese Spele – gesteek en, volgens die stigters, onder meer aangevoer dat die kappie nie die natuurlike vorm van 'n swemmer se kop volg nie.
Britse media berig dat Fina gesê het dat daar na sy wete onder deelnemers aan internasionale swembyeenkomste nog nooit 'n behoefte aan sulke swemkappies was nie.
Nodeloos om te sê het 'n herrie losgebreek en die Jamaikaanse swemmer Michael Gunning het sy ontevredenheid op sosiale media te kenne gegee.
"Ek is absoluut geskok om van Fina se verbod op die gebruik van afroswemkappies te hoor," het Gunning geskryf.
I'm utterly shocked and disgusted to hear @fina1908's new ban on Afro swimming caps which penalises & further segregates the black community in the pinnacle of sport! ????????‍♂️???? It makes no sense whatsoever… 1/2 #Diversity #Inclusion #BLM #Decoloniality https://t.co/YtBRnkZwjP
Fina het later in 'n amptelike verklaring gesê dat hy kennis neem van die kommentaar en reaksie oor die gebruik van Soul Cap-swemkappies by sy kompetisies en dat hy begrip het vir die belang van inklusiwiteit.
"Fina is daartoe verbind om te verseker dat alle swemmers toegang tot geskikte swemdrag het, mits sodanige drag nie 'n onregverdige voorsprong aan die betrokke swemmer bied nie."
Die internasionale swembeheerliggaam het verder gesê dat daar geen beperking op Soul Cap-produkte vir ontspanning- en lesdoeleindes is nie.
CNN berig dat 'n opname deur Swim England bevind het dat 95% van swart volwassenes en 80% van swart kinders nie swem as 'n sportsoort in die land beoefen nie.
This moment stuck with us and after speaking with our mums, sisters, friends and realising the lack of suitable swimwear for swimmers with afro hair, braids, locs or any type of voluminous hair – we decided to create our own pic.twitter.com/2VMA9s9agX
— SOUL CAP (@soulcapofficial) July 3, 2021
Niks fout met 'n kappie nie, al daai nat hare kan jou mos net terug hou, of is daar Aerodynamics?
Geen fout met die kappie nie. Dit behoort nog steeds die natuurlike vorm van 'n swemmer se kop volg want die hare word tog in 'n mate platgedruk omdat die swemkappie so styf oor die kop pas.
'n Storm in 'n swembad?
Ek kan regtig nie glo dat daai swemkappie 'n persoon wat dit dra 'n voorsprong kan gee bo die ander nie. Dit is groter as die tradisionele kappie, dus meer water weerstand?